kardosdrur/scandi-wiki huggingface dataset:
Martin Tancke

Martin Tancke ( –1650– ) var en dansk diplomat. Hans herkomst er ubekendt, hvis man da ikke på grund af navnet kan formode, at han har tilhørt den haderslevske familie Tanck eller Tancke. 1638 kom han i Christian 4.’s tjeneste og blev resident i Haag, hvor han i det følgende år også akkrediteredes hos generalstaterne af hertug Frederik (III) som ærkebisp i Bremen og af den udvalgte konge Christian (V); 1643 naturaliseredes han og optoges i den danske adelstand. Under Corfits Ulfeldts ophold i Holland 1646-47 kom han på en meget spændt fod med denne, kaldtes tilbage 1648, men blev dog i Haag til slutningen af 1649. 1651 tilstod Frederik 3. ham en årlig pension, og 1652 blev han på ny ansat i Haag som kongelig agent. Han forblev der til 1660, kom så til København og deltog som adelig i det store stændermøde samme år skønt regeringen skal have ønsket at drage nytte af hans økonomiske indsigt, gik han dog til Dresden, hvor kurfyrsten af Sachsen 1661 gjorde ham til sin kammerråd og benyttede ham i forskellige ærinder. 1673 henvendte han sig skriftlig til den danske konge med et andragende om at få de penge, der skyldtes ham, og gav tillige forskellige råd om midler til at forbedre finanserne. Hans senere skæbne kendes ikke.

Adelsbrev eller afskrift deraf

Se også 
 Tanche

Diplomater fra Danmark
Danskere i 1600-tallet
Latvijas Vēstnesis

Latvijas Vēstnesis (Letlands Budbringer) er et officielt statsligt tidsskrift i Republikken Letland. Dagbladets formål og indhold er forbundet direkte med Letlands grundlovs 90. paragraf, der siger: "Enhver har ret til at kende sine rettigheder" ().  Tidsskriftet etableredes den 2. februar 1993 efter Letlands Ministerråds 47. beslutning med titlen "Om etableringen af den statslige virksomhed Latvijas Vēstnesis" (). Den første udgave udkom den 25. februar 1993, og der er udkommet mere end 4.500 udgaver siden. Tidsskriftet udgives af det statsejede anpartsselskab af samme navn.

Latvijas Vēstnesis har været tilgængeligt på internet siden 1995, og siden den 1. januar 2007 er det gratis at søge efter oplysninger på hjemmesiden. Latvijas Vēstnesis driver også webportalen likumi.lv, der giver adgang til alle Letlands love, Letlands regerings officielle dokumenter samt internationale aftaler Letland har indgået. Latvijas Vēstnesis driver også et faglitterært forlag.

Kildehenvisninger

Eksterne henvisninger 
 Officiel hjemmeside 

Medievirksomheder fra Letland
Etableret i 1993
Finlands håndboldlandshold (damer)

Finlands håndboldlandshold er det finlandske landshold i håndbold for kvinder som også deltager i internationale håndboldkonkurrencer.

Holdet har endnu ikke deltaget i EM eller VM i håndbold.

Eksterne henvisninger 
 Officiel hjemmeside  

Landshold (damer)
Kvindehåndboldlandshold
Israels håndboldlandshold (damer)

Israels håndboldlandshold er det israelske landshold i håndbold for kvinder som også deltager i internationale håndboldkonkurrencer.

Holdet har endnu ikke deltaget i EM eller VM i håndbold.

Sport i Israel
Kvindehåndboldlandshold
AEK Larnaca F.C.

AEK Larnaca FC (Græsk: Αθλητική Έvωση Κιτίου Λάρνακας, Athletiki Enosi Kitiou Larnakas) er en cypriotisk fodboldklub fra havnebyen Larnaca. Klubben blev grundlagt i 1994 ved en fusion af to klubber fra Larnaca: EPA Larnaca og Pezoporikos. Udover fodbold har klubben også hold inden for basketball og volleyball.

Klubbens farver er grøn og gul og klubbens emblem er admiral Kimon.

Historiske slutplaceringer

Noter

Eksterne kilder/henvisninger 
 [ ]

Fodboldklubber i Cypern
Etableret i 1994
Bill Tapia

Bill Tapia (kendt som Uncle Bill og Tappy; 1. januar 1908 i Honolulu – 2. december 2011 i Los Angeles) var en amerikansk musiker med portugisisk baggrund, der var bedst kendt for at spille ukulele. I en alder af ti år var Tapia allerede en professionel musiker, der under 1. verdenskrig spillede "Stars and Stripes Forever" for soldater i Hawaii.

Under Tapias lange karriere i først vaudeville, dernæst som jazzguitarist og ukulele-spiller, optrådte han med navne som Bing Crosby, Louis Armstrong, Elvis Presley og musikere fra Hawaii såsom King Bennie Nawahi, Sol Ho‘opi’i og Andy Iona.

Kildehenvisninger

Eksterne henvisninger 

Officiel hjemmeside 

Jazzmusikere fra USA
Hundredårige
Schweiz' håndboldlandshold (damer)

Schweizs håndboldlandshold er det schweiziske landshold i håndbold for kvinder som også deltager i internationale håndboldkonkurrencer. Landstræneren er danske Martin Albertsen, mens assistenten er Allan Heine.

Holdet har endnu ikke deltaget i en VM-slutrunde eller Sommer-OL. Holdet kvalificerede sig for første gang til EM i kvindehåndbold 2022. Ligeledes er de forhåndskvalificeret som værtsnation for EM i 2024. Ved mesterskabet i 2022, sluttede holdet på en 15. plads ud af 16 hold. I den indledende runde lykkedes det holdet at spille uafgjort i den sidste kamp mod . En sejr havde kvalificeret dem til mellemrunden.

Resultater

Verdensmesterskabet

Europamesterskabet

Nuværende trup 
Den aktuelle spillertrup til EM i kvindehåndbold 2022 i Nordmakedonien/Slovenien/Montenegro, den 4. til 20. november 2022.

Cheftræner:  Martin Albertsen

Kampe og mål er aktuelle til og med 15. oktober 2022

Referencer

Eksterne henvisninger 
 Officiel hjemmeside 

Håndboldlandshold (damer)
Kvindehåndboldlandshold
TUIfly Nordic

TUIfly Nordic er et flyselskab fra Sverige. Selskabet er ejet af den internationale rejsekoncern TUIs datterselskab TUI Travel, og har hovedkontor på Söder Mälarstrand i Stockholm. TUIfly Nordic blev etableret i 1985 under navnet Transwede Airways, og hed indtil 2006 Britannia Nordic.

Flyselskabet opererede i september 2013 udelukkende charterflyvninger for de nordiske rejsearrangører i TUI-koncernen, – Star Tour, Fritidsresor og Finnmatkat. Flyflåden bestod af ni fly, hvoraf der var syv eksemplarer af Boeing 737-800 og to Boeing 767 som med 328 passagersæder var det største fly i flåden. Gennemsnitsalderen var 8,5 år.

Historie 
Selskabet blev oprindeligt grundlagt i 1985 som charterselskabet Transwede Airways. I 1996 købte den svenske rejsearrangør Fritidsresor hele charterdivisionen i Transwede, og navngav det Blue Scandinavia. Britannia Airways overtog i 1998 kontrollen med Blue Scandinavia, efter at Fritidsresor var blevet købt af den britiske koncern Thomson. Flyselskabet blev her efter omdøbt til Britannia AB og senere som Britannia Nordic. Tyske Preussag (senere TIU) købte Thomson-koncernen i 2000.

Flyselskabet blev i november 2005 omdøbt til Thomsonfly, og i maj 2006 skiftede TUIfly Nordic navn til det nuværende.

Eksterne henvisninger 

 TUIfly Nordics officielle hjemmeside

Referencer 

Flyselskaber fra Sverige
Etableret i 1985
Virksomheder i Stockholm
TUI
Kamjanske

Kamjanske (, ; , ; tidligere Dniprodzerzjinsk, opkaldt efter Felix Dzerzjinskij) er en by ved floden Dnepr i Dnipropetrovsk oblast i det centrale Ukraine. Byen har  indbyggere og et areal på 138 km².

Kamjanske blev grundlagt som Kamenskoje, og de første skriftlige kilder, som nævner en bebyggelse her, er fra 1750. I 1935 fik den navnet Dniprodzerzjinsk efter floden Dnepr () og KGB-grundlæggeren Felix Dzerzjinskij. Byen er kendt som Leonid Bresjnevs fødested.

Kamjanske er en industriby og har flere større stålværker. Byen har også et stort vandkraftværk i Kamjanske-dæmningen, i drift fra 1964. Opdæmningen har skabt Kamjanskereservoiret på 2,45 km³.

Kilder

Eksterne henvisninger 

 

Byer i Dnipropetrovsk oblast
Blackalicious

Blackalicious er en amerikansk hiphop duo fra Sacramento i Californien bestående af rapperen Gift of Gab (borgerlige navn Tim Parker) og dj og hiphop-produceren Chief Xcel (borgerlige navn Xavier Mosley). Duoen er kendt for Gift of Gabs ofte tungevridende komplekse rim med flerstavelser og Chief Xcels klassiske rytmer. Duen har udgivet tre albums: "Nia" fra 1999, "Blazing Arrow" fra 2002 og "The Craft" fra 2005, og er blevet beskrevet som "én af de mest populære grupper på independent hiphop-scenen".

Kildehenvisninger

Eksterne henvisninger 
 Officiel hjemmeside 

Hiphopgrupper fra USA
Henrik Godsk

Henrik Godsk (født 1975) er en dansk kunstner, der bor og arbejder i Nordjylland. Han debuterede på Kunstnernes Påskeudstilling (KP) i Aarhus Kunstbygning i 2002, blev medlem af Billedkunstnernes Forbund (BKF) i 2006 og har siden udstillet på gallerier, museer og andre udstillingssteder. Han er repræsenteret i private og offentlige samlinger og har modtaget støtte fra Statens Kunstråd.

Eksterne kilder og henvisninger
Udstillingen DIALOG  på utzoncenter.dk

Malere fra Danmark
China Cargo Airlines

China Cargo Airlines er et fragtflyselskab fra Kina. Selskabet har base og hovedkontor på Shanghai Hongqiao International Airport, og har deres hub på Shanghai Pudong International Airport ved Shanghai. China Cargo Airlines blev etableret i 1998 som et flyselskab der udelukkende fløj fragtflyvninger.

I december 2011 havde China Cargo Airlines en flåde på 16 fragtfly med en gennemsnitsalder på 9.8 år. Her af var der fem eksemplarer af Boeing 747-400 og seks af typen Boeing 777-200.

Historie 
Flyselskabet blev grundlagt den 30. juli 1998 og startede flyvningerne i oktober 1998. Det blev grundlagt som et joint venture mellem China Eastern Airlines (70%) og Kina Ocean Shipping (30%). Selskabet havde en kort overgang navnet China Eastern Airlines Cargo, men vendte tilbage til sit oprindelige navn igen, efter at være blevet et selvstændigt datterselskab i 2004.

Efter en økonomisk rekonstruktion i slutningen af 2010 faldte China Eastern Airlines ejerandel af selskabet til 51 procent. China Ocean Shipping aktieandel kom ned på 17 procent, og det gjorde at Singapore Airlines Cargo købte 17 procent af China Cargo Airlines, imens EVA Air fra Taiwan overtog de resterende 16 procent af selskabet.

Eksterne henvisninger 

 China Cargo Airlines officielle hjemmeside

Referencer 

Flyselskaber fra Kina
Etableret i 1998
Virksomheder i Shanghai
BH Air

BH Air eller Balkan Holidays Airlines, er et flyselskab fra Bulgarien. Selskabet blevet etableret i 2001 og er ejet af Balkan Holidays International. BH Air har hub på Varna Lufthavn ved Varna og har sit hovedkontor i hovedstaden Sofia.

Flyselskabet opererede i 2011 udelukkende charterflyvninger til omkring 60 europæiske- og asiatiske destinationer fra flere lufthavne i Bulgarien. Flyflåden bestod i december 2011 af seks fly, hvoraf der var fem eksemplarer af Airbus A320-200 med 157 passagersæder. Gennemsnitsalderen på flåden var 15.3 år.

Historie 
Selskabet blev etableret 2001 som et joint venture imellem Balkan Holidays Bulgaria og Hemus Air med Yanko Ivanov som primus motor. Første flyvning fandt sted i februar 2002 med ét af fire Tupolev Tu-154M fly med 157 passagersæder. Disse russisk-byggede fly blev senere erstattet af Airbus A320 fly. I 2007 overtog Balkan Holidays International det fulde ejerskab af flyselskabet.

Eksterne henvisninger 

 BH Airs officielle hjemmeside

Referencer 

Flyselskaber fra Bulgarien
Etableret i 2001
Sofia
Olympiakos Nicosia

Olympiakos Nicosia (Græsk: Ολυμπιακός Λευκωσίας, Olympiakos Lefkosias) er en cypriotisk fodboldklub fra hovedstaden Nicosia. Klubben blev grundlagt i 1931 og spiller sine hjemmekampe på GSP Stadion. 

Klubben har vundet det cypriotiske mesterskab tre gange, Cyperns pokalturnering én gang og Cyperns super cup én gang.

Historiske slutplaceringer

Noter

Eksterne kilder/henvisninger 
 websted
 facebook

Fodboldklubber i Cypern
Etableret i 1931
Aphrodite: Les Folies Tour

Aphrodite: Les Folies Tour (eller Aphrodite Live) er den tolvte koncertturne af den australske sangeren Kylie Minogue. Turneen understøttede hendes ellevte studiealbum Aphrodite (2010), og besøgte Europa, Asien, Nordamerika, Australien og Sydafrika. De officielle navne var Aphrodite: Les Folies Tour i Europa og Australien, og Aphrodite Live i Asien, Nordamerika og Afrika. Turneen begyndte i Herning, Danmark på Jyske Bank Boxen.

Spilleliste 
"The Birth of Aphrodite" (indeholder elementer af "Dyrenes Karneval") (Video Introduction)
"Aphrodite"
"The One"
"Wow"
"Illusion"
"I Believe in You"
"Cupid Boy"
"Spinning Around"
"Get Outta My Way"
"What Do I Have to Do"
"Everything Is Beautiful"
"Slow"
"Confide in Me"
"Can't Get You Out of My Head"
"In My Arms"
"Looking for an Angel"
"Closer"
"There Must Be an Angel (Playing with My Heart)"
"Love at First Sight"
"If You Don't Love Me"
"Better the Devil You Know"
"Better than Today"
"Put Your Hands Up (If You Feel Love)"
Ekstranummer
"Million Dollar Mermaid" (Video Interlude)
"On a Night Like This"
"All the Lovers"

Turnedatoer

Dvd-udgivelse 

Aphrodite Les Folies: Live in London er en koncertfilm af samme turne filmet i 3D for to nætter i London. Koncerten blev vist i biografen i Storbritannien og Irland den 19. juni 2011. Koncerten blev udgivet på CD/DVD/Blu-ray den 28. november 2011 i tre formater, først som en DVD med to bonus-CD, andre som en begrænset udgave med en brochure, og endelig som en Blu-ray indeholder 2D og 3D-indspilningen.

Sporliste

Referencer

Eksterne henvisninger 

Den officielle hjemmeside for Kylie Minogue

Kylie Minogue-koncertturneer
Kylie Minogue-musikvideoer og DVD

de:Aphrodite (Album)#Aphrodite World Tour
Vercelli

Vercelli er en by med  indbyggere og hovedstad i provinsen Vercelli i regionen Piemonte i Italien. Vercelli blev grundlagt i 49 f.Kr.. Byen er en af de ældste i Italien. Vercelli ligger på Posletten, mellem Torino og Milano. Byen ligger 130 meter over havet, har et areal på 79 km² og har ca. 569 indbyggere per km².

Historie 
I det romerske riges tid hed byen Vercellae. I det 10. århundrede f. Kr. var byen beboet af keltere. Syd for den nuværende by vandt Gaius Marius Slaget ved Vercellae mod Kimbrerne i året 101 f.Kr..

Personer fra Vercelli 
 Il Sodoma, maler

Referencer

Eksterne henvisninger 

 Officiel hjemmeside 

Byer i Piemonte
Vercelli (provins)
Per Loft

Per Loft (født 16. maj 1922 i New York, død 26. marts 2012) var en dansk embedsmand, som 1976-1991 var departementschef i Socialministeriet. 

Han var søn af direktør Selmer Loft og hustru Inge f. Hecht-Pedersen (død 1923), blev student fra Odense Katedralskole 1940 og cand. jur. 1947. Han blev ansat som sekretær i Arbejds- og Socialministerierne samme år, blev fuldmægtig 1958, ekspeditionssekretær 1964, konstitueret kontorchef 1968, kontorchef 1970, blev chef for Sikringsstyrelsen 1972 og 1976 departementschef for Socialministeret, hvorfra han blev pensioneret 1991. 

Han var udlånt til Atomenergikommissionens sekretariat 1956-61, var medarbejder i overinspektionen for børneforsorg 1948-55, medarbejder og lærer ved Den sociale Skole i København 1954-56 og kontorchef i Københavns Understøttelsesforening fra 1962.

Loft blev medlem af Dronningens Centralkomité 1964, af bestyrelsen for Sygekassernes Helsefond 1972, af Socialstyrelsens styrelsesråd 1973, af Socialministeriets planlægningsråd 1973 og formand for Sygesikringsnævnet for Søfarende 1973. Han var sekretær ved og medlem af udvalg vedrørende sociale forhold. 13. juni 1990 blev han Kommandør af 1. grad af Dannebrogordenen.

Per Loft blev gift 8. november 1947 med senere vicedirektør Tut Loft. Han var far til Peter Loft. Hans død indtrådte fem dage efter at sønnen Peter den 21. marts 2012 blev fritaget fra tjeneste som departementschef i Skatteministeriet af skatteminister Thor Möger Pedersen (SF).

Kilder 
 Kraks Blå Bog 1974

Jurister fra Danmark
Kommandører af 1. grad af Dannebrog
Personer i Kraks Blå Bog (afdøde)
Danskere i 1900-tallet
Departementschefer i Socialministeriet
Direktører for danske styrelser
Studenter fra Odense Katedralskole
Tut Loft

Henny Agathe Estrup Loft, kaldet Tut Loft og født Callisen Dyhr (født 8. december 1922 i Slagelse, død 5. oktober 2017) var en dansk embedsmand, gift med Per Loft og mor til Peter Loft.

Hun var datter af H. Callisen Dyhr (død 1936) og hustru Clara Elisabeth f. Estrup (1888-1980) og voksede op i en lærerfamilie i Slagelse, hvor hun tog studentereksamen i 1941. I 1947 blev hun cand.jur. fra Københavns Universitet og var de følgende tre år ansat som advokatfuldmægtig.

Dernæst påbegyndte hun en livslang karriere i Socialministeriet, hvor hendes ægtefælle gennem et langt liv, Per Loft, var departementschef. Parret blev gift 8. november 1947. Efter 12 år som kontorchef i Socialministeriets departement kom hun i 1983 til Sikringsstyrelsen, der senere skiftede navn til Arbejdsskadestyrelsen. Her begyndte hun som afdelingschef og avancerede til vicedirektør, hvilket hun var indtil sin pensionering i 1990. Herefter var Tut Loft i to år chefkonsulent i Forsikringsselskabet for Erhvervssygdomme. Hun blev 16. marts 1990 Kommandør af Dannebrogordenen.

Loft døde 5. oktober 2017 og er begravet på Vestre Kirkegård i København.

Referencer

Kilder 
 Fødselsdagsomtale i Fyens.dk

Jurister fra Danmark
Kommandører af Dannebrog
Personer i Kraks Blå Bog (afdøde)
Danskere i 1900-tallet
Personer fra Slagelse
Direktører for danske styrelser
Dick Advocaat

Dirk Nicolaas "Dick" Advocaat (født 27. september 1947 i Haag, Nederlandene) er en forhenværende professionel nederlandsk fodboldspiller og siden træner for en lang række klubber, siden 30. oktober 2019 for Feyenoord .

Trænerkarrieren startede i 1987.

Klubber som træner

Eksterne henvisninger

Referencer 

Fodboldtrænere fra Nederlandene
Fodboldspillere fra ADO Den Haag
Trænere for Hollands fodboldlandshold
PSV Eindhoven
Trænere for Ruslands fodboldlandshold
Trænere for Belgiens fodboldlandshold
Trænere for Sydkoreas fodboldlandshold
Trænere for Forenede Arabiske Emiraters fodboldlandshold
Trænere for Serbiens fodboldlandshold
Selisk (sprog)

Selisk var et sprog, der tilhørte den baltiske sproggruppe i den indoeuropæiske sprogfamilie. Det blev talt af den østbaltiskestamme, selerne, der indtil det 1400-tallet boede i Selen, et område i det sydøstlige Letland og nordøstlige Litauen.

I løbet af 12-1400-tallet mistede selerne deres sprog efter at være blevet assimileret af letgallerne og litauerne.

Det er opfattelsen, at det seliske sprog beholdt proto-baltiske fonemer *an, *en, *in, *un ligesom det litauiske sprog, men ligesom det lettiske sprog blev det proto-baltiske *kʲ, *ɡʲ ændret til c, dz, og det proto-baltiske *š, *ž ændret til s, z.

Spor af selisk sprog kan stadig findes i de områder, der var beboet af selere, især i accent og fonetik i de såkaldte seliske dialekter af det lettiske sprog. Der er nogle spor af selisk sprog i den nordøstlige sub-dialekter af aukštaitiske dialekt af litauisk.

Uddøde østbaltiske sprog
Lier (flertydig)

Lier har flere betydninger:

 Lier – en by i Norge
 Lier (Belgien) – en by i Belgien
Lier (Belgien)

Lier er en belgisk kommune og en by heri beliggende i provinsen Antwerpen. Kommunen har 33.930 indbyggere og et areal på 49,70 km², hvilket giver en befolkningstæthed på 669 pr. km².

Byen er kendt for sine ølmærker Caves og Sint Gummarus, sidstnævnte opkaldt efter byens katolske skytshelgen Skt. Gummarus. Desuden har Van Hool, en stor busproducent, hjemsted i kommunen.

Fodboldholdet Lierse SK har hjemme i Lier.

Eksterne henvisninger 
 Officiel hjemmeside 

Byer i Belgien
Egyptens guvernementer

Egypten er inddelt i 28 guvernementer (muḥāfaẓah), og en by med selvstyre. Egyptiske guvernementer er øverste led i Egyptens administrative inddeling.    Guvernementerne bliver styret af guvernører (muhafez) som bliver udnævnt af Egyptens præsident. De fleste guvernementer har en befolkningstæthed på mere end 1000 indbyggere pr. kvadratkilometer, mens de tre største guvernementer har en befolkningstæthed på færre end to indbyggere pr. kvadratkilometer.

To guvernementer, Helwan og 6. oktober, blev udskilt i april 2008. Disse to guvernementer blev opløst i april 2011.

Liste over Egyptens guvernementer 

Guvernementerne er videre inddelt i regioner (markazes).

Eksterne kilder og henvisninger
Albanosøen

Albanosøen eller Albanersøen er en lille kratersø i Albanerbjergene i Lazio i Italien, omkring 25 km sydøst for Rom. På en høj over indsøen ligger Castel Gandolfo, hvor paven har en villa.

I Romerriget var den kaldt Albanus Lacus og i nærheden stod Alba Longa.

Med en dybde på op til 170 meter er det den dybeste sø i Lazio. Den er cirka 3,5 km lang og 2,3 km bred og er dannet af to vulkankratere. Ryggen mellem de to kratere ligger midt i indsøen på 70 meters dybde.

Under Sommer-OL 1960 i Rom var disciplinerne i roning afholdt her.

Eksterne henvisninger 

Søer i Italien
Lazio
Kratersøer
Cyperns førstedivision i fodbold

Cyperns førstedivision i fodbold (Græsk: Πρωτάθλημα Α' Κατηγορίας)(Tyskisk: Kıbrıs Birinci Ligi), også kaldet Marfin Laiki Ligaen, er den højeste række inden for cypriotisk fodbold. Fra 2007 har ligaen været sponseret af Marfin Popular Bank og har derfor officielt båret bankens navn. Tidligere hed mesterskabet det Pancypriotiske Mesterskab.

Turneringsformen er således, at de 14 hold i ligaen møder hinanden to gange, henholdsvis på hjemmebane og udebane.

Vindere 
 1934/35-2006/07 Pancypriot Championship
 2007/08-present Marfin Laiki Liga

Mesterskabet pr. klub 

Etableret i 1934
Fodboldligaer
Førstedivision i fodbold
C.F. von Schalburg's Mindefond

C.F. von Schalburg's Mindefond blev stiftet efter Christian Frederik von Schalburgs død i 1942 af hans enke, Helga Schalburg, og det danske naziparti DNSAP.

Fundatsen opgav fondens formål således: "Fondets Formaal er at yde Støtte til danske Deltagere i den fælles europæiske Kamp mod Bolschevismen og til disses Paarørende samt efter Krigens Afslutning om ønskes at formidle Soldaternes Tilbagegang til de Erhverv, hvorfra de er udgaaet."

På det konstituerende møde 9. september 1942 vedtog man, at præsidiet for fondet skulle bestå af følgende medlemmer:
 C.O. Jørgensen, godsejer, stabsleder i DNSAP
 J.P. Krandrup, kontorchef
 Willy Madsen, fabrikant
 K.B. Martinsen, kommandør for Frikorpset
 Carl Popp-Madsen, dr.jur.
 Helga Schalburg
 Heinrich Carl Schimmelmann, lensgreve og godsejer, stabsleder i DNSAP
 Vilhelm Wanscher, professor ved Kunstakademiet
 Svend Kofoed Wodschow, orlogskaptajn, stabsleder i DNSAP

SS-Unterscharführer Henning Ditlefsen blev forretningsfører. Allerede den 8. december samme år trak de tre DNSAP-medlemmer i præsidiet sig ud af fonden, fordi Helga Schalburg ikke ønskede partipolitisk tilknytning til DNSAP. I stedet indtrådte bl.a. kreditforeningsdirektør Poul C. Rasmussen.

I 1943 og 1944 havde fonden adresse med telefon på Falkonergårdsvej 11, Frederiksberg.

Efter befrielsen 1945 blev fonden tvangsopløst, mens medlemmerne af præsidiet blev behandlet meget forskelligt af domstolene: Popp-Madsen, Helga Schalburg og grev Schimmelmann blev alle tiltalt og dømt i retsopgøret for deres engagement i fonden, mens de øvrige medlemmer ikke blev tiltalt endsige dømt (Wodschow var imidlertid flygtet til Tyskland). K.B. Martinsen blev dog tiltalt og dødsdømt for sine øvrige gerninger.

Kilder 

 Mikkel Kirkebæk, Schalburg: En patriotisk landsforræder, København: Gyldendal 2008, s. 64 ff., 395-396. 

Fonde fra Danmark
Etableret i 1942
Ophørt i 1945
Nazisme i Danmark
Antikommunisme i Danmark